
1985. NOVEMBER . 


Barlang- 
posta 


Kedves Gyerekek! 


Látjuk rajzaitokból és leveleitekből, hogy 
mennyire szeretitek az állatokat. Mostanában 
ez állt a postánkban: 

nKedves Dörmögő! Vannak kismadaraim. Zeb- 
rapintyek. Nagyon szeretem őket. Már tojást is 
tojtak. Kikeltek a picik, nagyon aranyosak! 


a a A Pócsay Antal" 
lk k/ 


Kedves Dörmögő Dömötör! Szeretem a kutyu- 
sokról szóló történeteket. Dédmama szokott ne- 
kem olvasni. Nekem is van kutyusom. Mackó a 
neve. Nagy és barna. . . 


POCSAY ANTAL, 8 éves 
Érd 


Tolvaj Sándorka" 


A nyusziját rajzolta le 


komáromi kislány 


PETLÁNOVITS PETRONELLA, 5 éves 


Persze nem mindenhol, és nem mindig gond- 
talan az állattartás. Tóth Zsőfi tanácsot kér : 


, Dörmikém! Kaptam egy kiscicát, de anyu nem 
engedi, hogy megtartsam. Azt mondja, van elég 
dolga macska nélkül is. Mit csináljak? Annyira sze- 
retném a cicát!" 

Zsófi! Igazán vállalnád a cica gondozását, vagy 
csakugyan anyunak okoznál vele több munkát? 
Mielőtt döntenétek a cica sorsáról, hallgasd 
meg, mit ír Mohai Zoli: 


s, Kedves Dörmi! Született egy unokatestvérem, 
de még nem utazhattunk el megnézni, mert sen- 
kire sem tudtuk rábízni a halakat és a hörcsögö- 
met." 


TORNAI MÁTYÁS, 8 éves, Kőszeg 


Nos, Zsófi, ehhez mit szólsz? Lemondanál-e 
például egy nyaralásról a cica kedvéért? 


Minden kedves olvasót 
és minden állatbarátot 
szeretettel üdvözölnek 


Dörmögőék 


Szeptemberi számunk rejtvényének 
helyes megfejtése: a szálló, libegő, lo- 
bogó élőlények és tárgyak között 
egyedül az alma volt az, amelyik poty- 
tyan. Jutalmat nyertek: 

Balatonyi Hajnalka, Pécs — Berényi 
Attila, Debrecen — Bujtor Máté Lőrinc, 
Szolnok — Búza Kornélia, Szeged — 
Cziráki Vilmos, Kocs — Dedk Anita, 
Kajdacs — Domonyik Attila, Dunaújvá- 
ros — Dulai Tibi és Ági, Kiskőrös — 
Gyarmati Teodóra, Berettyóújfalu — 
Győrffy Krisztina, Ikrény — Halabi 
Kinga, Komárom — Harangezó Zsolt, 
Kunszentmárton — kánya Adél, Ka- 
posvár — Király Gabriella, Ajka — 
Kiss Zsolt, Hajdúnánás — Kondás Szil- 
via, Ózd — Laczi Anita, Csanádpalo- 
ta —- Lugosi Krisztina, Esztergom — 
Magos Orsi, Révész Róbert, Romhányi 
Zoli, Budapest — Nagy Ági, Tát — 
Nagy Tímea, Csány — Pintér Károly, 
Csömör — Radó József, Komló — Sa- 
lamon Réka, Balatonszemes — Sváb 
Edit, Székesfehérvár — Általános Iskola 
1. b oszzálya, Tiszadob — Petőfi Sán- 
dor Általános Iskola, 1. osztályos napkö- 
zis csoportja, Szabadszállás. 


MEGSÚGJUK, hogy decemberi 
számunkban következik a kertészver- 
seny eredményhirdetése. 

Az óvó néni azt mondta, vigyük el a legked- 
vesebb képeskönyvünket az óvodába. Válasz- 
szuk ki a legeslegkedvesebb képet és meséljünk 
róla a többi gyereknek. 

Én a családi fényképalbumot vittem. A gyere- 
kek kinevettek. Az óvó néni azt mondta, már 


megint nem figyeltem. És nem engedte, hogy 
meséljek a legeslegkedvesebb képemről, pedig 
tudnék, nem is egyet. 

Az egyik képen a nagyapám látható. Akkora 
halat tart, mint ő maga. Ezt ugyan nem ő fogta, 
hanem a barátja, csak kölcsönadta a fényképe- 
zéshez. Így legalább dicsekedhet a nagyapám, 
és már nem haragszik énrám. Mert volt saját ha- 
la is, csak nem találta a vödörben, amikor fény- 
képezni akarták. Én engedtem vissza a Tiszába. 
Előbb játszottam vele. Összebarátkoztunk. 
Azért dobtam vissza a vízbe, mert nem akar- 
tam, hogy halászlét főzzenek belőle. 

A legkedvesebb fényképem az, ahol anyu- 
kám a menyasszony és apukám a vőlegény. Ösz- 


. szekarolva jönnek ki az esküvőről. Olyan alagút- 


féle van a fejük fölött, evezőkből. Apukám híres 
evezős, és a barátai így köszöntötték őt az es- 
küvőn. Kicsit irigyeltem apukámat. Nem az 
evezők miatt, hanem azért, hogy ő a vőlegény. 
Ki is vettem a képet az albumból és levágtam 
azt a felét, ahol apu látható. És odatettem a sa- 
ját fényképemet. Most én vagyok a vőlegény 
anyu mellett. Ennek nagyon örülök. De azért 
nem ragasztom vissza a fényképet, mert le- 
het, hogy anyuék nem örülnének annyira. 

És legkedvesebb fényképem még az indián 
is. Gyönyörű tollkorona díszeleg a fején, bőr- 
nadrágot, bőrzekét hord, a kezében nyílvessző, 
a derekán indián kés. Amikor ezt a képet néze- 
getem, mindig büszke leszek. Mert rokonunk 
az indián. A nagymamám mesélte, hogy fiatal 
korában jelmezbálba ment, és indiánnak öltö- 
zött. De ezt nem mondanám meg a többieknek. 
Hadd higyjék, a nagymamám igazából indián! 


VERESS MIKLÓS 7 


Mese a Mikulásról 


Erdőmélyen farakás, 
ott lakhat a Mikulás. 
Piros arca, mint kalács. 


Szakálla, mint a fahájton j 


Csalogasd ki, énefető ij 
mint kerengő hópehely: 
Dalolj, dalolj havakat; — 
álmodj paplanód alatt; 


Ne lesd még a Mikulást, 
rajta varázsos palást: 
úgy látsz át a süvegén, 
mint az ablak üvegén. 


A puttonya félvagon, 
szánja vihar a havon, 
éjszakába ne tekints — 
meglesz reggelre a kincs. 


Ott lakik ám a kalács 
ízében a Mikulás. 
Szeme, mint a hópehely, 
hogyha csillog, énekelj! 

ZIMONYI TIBOR 


Rétlaki róka 
rókalaki rét, 
vén odú mélyén 
búvik a sötét, 
hej, ha lehetnék 
gyönge levél, 
messze röpítene 
húgom a szél! 


MARIA CZERKAWSKA 


Három falevél 


Egy aranyos hárslevél 
a földre repült, 
ijedtében a sövénynél 
a bokorba ült. 


Egy szép, piros bükklevél 
a földre leszállt, 

nagy sétához a szellőben 
jó párra talált. 


Lehullt egy nagy rózsaszín 
gyertyánfalevél, 

Jancsi ezzel kishúgához 
szaladt, mint a szél. 


Fordította: SEBŐK ÉVA 
j ja 


GRIMM TESTVÉREK 


Az orsó, a vetélő 
meg a tű 


Élt egyszer egy faluban egy szegény árva lány. Apja- 
anyja még kiskorában meghalt; nem volt neki egyéb ro- 
kona, csak a keresztanyja. Az egymagában éldegélt há- 
zacskájában a falu végén, és szövésből, fonásból, varrás- 
ból tengette az életét. Magához vette a kis árvát, tisztes- 
séggel felnevelte, és már korán munkára szoktatta. 

Mikor a lányka tizenöt éves lett az öregasszony hirte- 
len megbetegedett. Érezte, hogy nem sok ideje van hát- 
ra; ágyához hívta hát a keresztlányát, és így beszélt hoz- 
zá: 

— Édes lányom, tudom, itt a végem. Neked adom a 
házacskámat, legalább fedél lesz a fejed fölött, és rád ha- 
gyom az orsómat, a vetélőmet meg a varrótűmet, azzal 
megkeresheted a kenyeredet. 

Azzal megáldotta a lányt, még egyszer lelkére kötötte, 
legyen mindig szorgalmas és jámbor, aztán lehunyta a 
szemét, és meghalt. 

A keresztlánya megsiratta, illendően eltemette, és at- 
tól fogva egyedül élt a faluvégi kis házban. Szorgalmasan 
dolgozott, szőtt, font, varrogatott, s amit csak tett, azon 
mind megfogant az öregasszony áldása. A kamrában 
mintha magától szaporodott volna a len, és valahányszor 
egy-egy kendőt vagy szőnyeget szőtt, valahányszor egy- 
egy inget megvarrt, mindjárt akadt rá vevő, és tisztes- 
séggel megadta az árát. Így hát a lány sosem szenvedett 
Ínséget, sőt még másoknak is tudott juttatni valamics- 
két a magáéból. 

Abban az időben történt, hogy a király fia végigjárta 
az országot, és feleséget keresett magának. De mert 
szegényt nem volt szabad választania, gazdagot meg ő 
nem akart választani, azt mondta: 


— Azt veszem el, aki egyszerre a legszegényebb is 
meg a leggazdagabb is. 

Útja során elért abba a faluba is, ahol az árva lány él- 
degélt. Szokása szerint nyomban kérdezősködni kez- 
dett, ki a leggazdagabb és ki a legszegényebb lány a falu- 
ban. Először a leggazdagabbat nevezték meg neki; a leg- 
szegényebb meg — mondták — egy kis házban lakik az 
alvégen. 

A leggazdagabb lány már reggel óta kint ült a kapujuk- 
ban. Felcicomázta magát, kevélyen páváskodott, s ami- 
kor a királyfi odaért, fölkelt, elébe ment, és illegve-bil- 
legve mélyet bókolt előtte. A királyfi éppen csak végig- 
mérte; nem szólt egy árva szót sem, meghúzta a kantár- 
szárát, és továbblovagolt. Poroszkált a szegény lány há- 


zacskája felé. 


Bezzeg az nem lopta a napot a kapuban! Bent ült a szo- 
bában, és szorgalmasan font, nem törődött semmi más- 
sal, csak a finom szállal meg a pergő orsóval. Hanem 
azért egyszer mégis föltekintett, s akkor észrevette, 
hogy a királyfi beles az ablakon. Mélyen, nagyon mélyen 
elpirult, lesütötte a szemét, és szaporán font tovább. 
Hogy a szál ezúttal elég sima lett-e, azt én nem tudom; 
csak annyit tudok, hogy a lány addig fonta a fonalat, ad- 
dig járatta az orsót, míg a királyfi el nem lovagolt. Akkor 
aztán felállt a rokka mellől, kitárta a szoba ablakát, s azt 
mondta: 

— De nagy hőség van idebent! 

s utánanézett a királyfinak, nézte, ameddig csak a fe- 
hér tollat látta, amelyik a kalapján lengedezett. 

Mikor már a toll is eltűnt a messzeségben, visszaült 
a rokkájánoz, és tovább font. Egyszer csak eszébe ötlött 
egy réges-régi mondás, még a keresztanyjától hallotta, 
az szerette munka közben hajtogatni. A lány eltűnődött 
rajta; észre se vette csak elkezdte dúdolni: 

Orsóm, orsóm, menj ki szépen, 

hozd ide a vőlegényem! 


Az orsó abban a pillanatban ugrott egyet, és kiperdült 
az ablakon. A lány elámult, odaszaladt az ablakhoz, s or- 
sója után nézett. Hát látja: nagy vígan táncol tova a me- 
zőn, és csillogó-villogó aranyszálat gombolyít le maga 
után. Pergett, pergett, aztán hirtelen eltűnt a szeme 
elől. 

Több orsó nem volt a háznál; a lány nem tehetett job- 
bat, elővette a vetélőt, leült a szövőszékhez, és szőni 
kezdett. 

Míg a vetélő ide-oda járt a kifeszített szálak közt, és 
zizegve, zümmögve szőtte a vásznat, az orsó egyre to- 
vább pergett, árkon ugrott át, bokrot szökött keresztül, 
s mire a szál a végére járt, utolérte a királyfit. Az igen 
elcsodálkozott. 

— Hát ez mi? — kiáltotta. — Csak nem az utat akarja 
mutatni nekem ez az orsó? 

Megfordította a lovát, és visszaügetett az aranyfonál 
mentén. 

A lány pedig egyre a munkája mellett ült, s egyszerre 
csak dúdolni kezdte a réges-régi dalt: 


Vetélőcském, szőjél szépen, 

hozd ide a vőlegényem! 

A vetélő abban a pillanatban elpattant előle, kiugrott 
az ajtón, s ott a küszöb előtt gyönyörű szőnyeget kez- 
dett szőni, olyan szépet, hogy szebb talán még nem is 
volt a világon. A két szélén rózsák, liliomok díszelegtek, 
középütt arany mezőben zöld indák tekeregtek, köztük 
nyulacskák ugrándoztak, őzikék kandikáltak, szarvasok 
szökelltek, az ágakon meg tarka madarak ültek; egyéb 
sem hiányzott, mint hogy nótázni kezdjenek. 

Megszökött hát a vetélő is. A lány mit tehetett mást? 
Elővette a tűjét, s varrni kezdett. Közben pedig azt dú- 
dolta: 

Takaríts ki, tűcske szépen, 

mindjárt itt a vőlegényem! 

A tű abban a pillanatban kiugrott a kezéből, s mint 
a villám, elkezdett ide-oda cikázni a szobában. Mintha 
csak láthatatlan szellemek dolgoztak volna a nyomában, 
ide villant, oda villant, s lám, asztalra, padkára szép zöld 
terítő borult, a székekre bársony feszült, az ablakon 
finom függöny fehérlett. Az utolsó tűvillanáskor a lány 


. kitekintett, és meglátta a messzeségben a királyfi kalap- 


ján a forgó fehér tollát. 

Jött, jött a királyfi, amerre az orsó az aranyfonállal az 
utat mutatta. Odaért a házhoz, leszállt a lováról, bevo- 
nult a pompás. szőnyegen a szegényes kis házba; a szobá- 
ban találta ar 18 Egyszerű volt a ruhája, de úgy ragyo- 
gott benne, mint bokron a rózsa. 

— Te vagy egyszerre a legszegényebb is meg a leggaz- 
dagabb is — mondta a királyfi —, gyerevelem, légy a fe- 
leségem! 

A lány egy árva szót sem szólt, csak mosolygott, és 
a kezét nyújtotta feléje. A királyfi megcsókolta, kive- 
zette a házból, nyergébe emelte, és hazavitte a palotá- 
jába. 

Megülték a lakodalmat, az orsót, a vetélőt és a tűt pe- 
dig elhelyezték a királyi kincseskamrában. Ország-világ 
a csodájukra járt; ők pedig nagy becsben tartották a ked- 
ves szerszámokat, amíg csak éltek. 


Fordította: Rónay György 


HORGAS BÉLA I — Sétikáló vagyok, és az ,ó" azért kell, hogy 
jól hangozzék, amit mondok! 
m-a k — Aha! — biccentett Truffinó. — Szóval a 
v de j a ritmusról már hallottál, de Truffinóról nem. 
Haj-haj! Nagy baj! 
— Igazán? — kérdezte Sétikáló. 


 TUFINÓ 


Sétikáló egyik délután már hazafelé tartott 
éppen, mikor a hegyoldal kanyargós útján eléje 
toppant egy törpe. Nagy szakállú, nagy kalapú, 
ráncos képű, piros bocskoros törpe volt, és 
olyan mulatságos képet vágott, hogy Sétikáló 
nyomban elnevette magát. Hát még, amikor 
megszólalt a bocskoros! 

— Petrezselyem petrence, tégy kicsit a ked- 
vemre! Van egy sárga uborkám, Kapor Klára 
ne nézz rám! Hm? Nos? Eltaláltam? 

— Mit találtál el, Bocskoros? — kérdezte Sé- 
tikáló. 

— Bocskorban járok, de a nevem Truffinó, no 
nézzék csak! Lehet, hogy nem hallottál még ró- 
lam, Kapor Klára?! 

— Nem bizony — rázta a fejét Sétikáló. 
— És a nevemet se találtad el. Ahogyan te nem 
vagy Bocskoros, hát én sem vagyok Kapor Klá- 
ra, vigyázz, kérlek, ó, a szádra! 

— Ó? — kérdezte Truffinó. — Mi az, hogy 
ó? És ki vagy, ha nem vagy Kapor Klára? 


éra 

— Aztán miért baj? v 

— Mert műveletlen vagy! Én a hét törpe 
egyike vagyok! A hetedik! A legfiatalabb! Hó- 
fehérke legfiatalabb megmentője! 

— Ne haragudj — mondta töprengve Séti- 
káló —, de én úgy emlékszem, hogy a Hófehér- 
kéről szóló mesében a törpéknek egyáltalán 
nem volt nevük. 

— Ugyan-ugyan! — legyintett Truffinó. 

— Azt hiszed, Hófehérkéről csak egyetlen 
mese tud? 


— Ó, már értem. Te egy mai Hófehérke tör- 
péje vagy! 

— Mai, tegnapi, az nekem mindegy. De hagy- 
juk... 

— Mit? — kérdezte Sétikáló. — Nem ér- 
tem... 

— Nem, nem. . . Látom, hogy nem sok érzé- 
ked van ezekhez a dolgokhoz. No jó, haladj 
csak tovább. Felejtsd el, hogy eléd toppantam. 

— Dehogy felejtem! — csattant föl a mi kis 
tündérünk. — Egyik fülem sós, a másik papri- 
kás, de te akartál tőlem valamit, igaz? 

— Akartam, de már nem akarok — mondta 
Truffinó szomorúan. — Petrezselyem petrence, 
nem tehetsz a kedvemre. 

— Ha nem mondod meg azonnal, hogy mi a 
bajod és mit akartál — emelte fel hangját Séti- 
káló —, a többiektől kérdezem meg! 

— Ne! — kiáltott ijedten a törpe. — Csak 
azt ne! Nem szabad, és... és nem is lehet. . . 
Mert nincsen csapat. Egyszer volt, amikor Hó- 
fehérkét megmentettük, de azóta nincs. 

— Nem vagy együtt a többiekkel? 

— Nem — mondta Truffinó. — Senki sincs 
együtt. Mindenki külön van. 

Ez már olyan szomorúan hangzott, hogy föl- 


ért egy sírással és erre bizony csak egyet lehe- 


tett válaszolni: 
— Akarod, hogy barátok legyünk, Truffinó? 
Truffinó arca ezer vidám ráncba szaladt, nem 


szólt semmit, de Sétikáló így is értette és ezzel 
megkezdődött köztük a barátság, amely — ta- 


núsíthatom — ma is tart még. 


ene] " 
jele, 


MADÁR ESZTER rajza 


kedvenc versem 
Rajzpályázat 


Kedves Gyerekek! 


Bizonyára sok verset ismertek már. Arra kér ben- 
neteket a Móra Ferenc Könyvkiadó, a Magyar Rádió, 
a Magyar Televízió, az Óvodai Nevelés és a Dörmögő 
Dömötör szerkesztősége, hogy válasszátok ki a versek 
közül a számotokra legkedvesebbet, és készítsetek hoz- 
zá egy szép képet! Rajzlapon dolgozzatok, festékkel, 
zsírkrétával, színes ceruzával vagy filctollal! Kérjétek 
meg az óvó nénit vagy a szüleiteket, hogy a rajzlap 
hátsó oldalára írják rá a vers szerzőjét, címét és azt, 
hogy honnan ismeritek a verset! (A könyv címe, folyó- 
irat címe, rádió- vagy TV-adás címe.) Ezenkívül írják 
rá a ti neveteket, címeteket, esetleg az óvodátok címét 
is! A borítékon ez álljon: 


Móra Ferenc Ifjúsági Könyvkiadó 
Budapest, 1146 Május I. út 57—59. 

Beküldési határidő: 1985. december 31. 


A beérkezett rajzokat művészekből, szerkesztőkből 
és óvónőkből álló bizottság bírálja el. 

A Móra Kiadó a kedvenc versekből és a hozzájuk 
készített 40—50 rajzból színes képeskönyvet készít. 
A legszebben sikerült rajzok alkotói könyvjutalmat 
kapnak. ; 

A sok szép rajzból vándorkiállítás készül, amelynek 
anyaga először az 1986. évi gyermekkönyvhéten lát- 
ható a Móra Kiadó kiállítótermében. Ezután a kiállítás 
vándorútra kel. Kölcsönkérheti bármelyik város vagy 
község, amelyből a gyerekek rajzokat küldtek be. 


Jó munkát, lendületet, rajzolási kedvet kíván: 
A SZERKESZTŐSÉG 


V. HMELNYICKIJ 


A tó 


Még nem fagyott be a tó, 
amikor a levegőben megjelen- 
tek az első hópelyhek. 

— Mit tegyek — kezdett 
fyugtalankodni a tó — hiszen 
a hópelyhek nem tudnak úszni! 

Az aranyhal mindig tudta, 
mire gondol a tó, hiszen a tó- 
ban élt, és azt mondta: 

— Hogy mit tegyél? Meg kell 
előzni a bajt! 

— Lehet, hogy jobb, ha befa- 
. gyok — gondolta a tó. — Hi- 
szen a hópelyhek nem tudnak 
visszarepülni az égbe. 

— Valóban nem repülnek 
visszafelé — erősítette meg az 
aranyhal. 

És a tó jégpáncélt növesztett. 


Fordította: VISNYOVSZKI L ÁSZLÓ 

Szobai játékhoz való 196 ez 
mégis jobban s etfénék 
az utcán csavarogni. ni. 

A szomszéd né 

kilép az ajtajáú 

Színes ernyőt nyit a feje VE; 
és elindul valahová. 
— Menjünk mi is! 


- — Hová? 
Z / Esik az eső. — Csavarogni! 
; A szomszéd néni — Tudjátok ti 47 az. kád 
/ a csorgó eresz alá húzza hogyan kell csavarogni? — ké ren A 
é A Fénypompát, a szobapálmát. — . . . Legfontosabb, hogy mehe 4 / 
a 7  — Fürdőzzél kincsem! — súgja neki, ahová akaru 
és visszamegy ebédet főzni. Fat / 4; v A 
Fénypompa nyeli a vizet, THERE OAK w 
VA Buza: (z de nem a legfontosabb. : 
/ leveleiről jókedvűen csorog 3 : 18 4 
/ SEEN — . . Legyen érdekes nézniv 4 
[ / Pp —- Ez sem a eglontösaeg dit 
/ / k 4— . s!Hát akkor. . .? 3 
; / / a 
MIT ÁBES ÚK VE, 47 Aa 
3 , 1 / Ah e 7 / 6 A A 
V / / " eg ? / z 
E az ő Va ; — Legfontosabb: meg kell fo. 1 A § 
; g 7 ; ú mM apa kezét! j 
/ lt Vga / .  — Vagy anyáét! 
; ; — Vagy na át ! 
/ / / j gy nagymamáé 
/ A gyerekek / — Vagy nagypapáét! A $ 
úg az ablak mögül figyelik — És azután? fa" 
/; a kinti világot. — Azután elindulhattok az ML bf 4 


ői Úgy csavargunk most 
; esőkabátban, gumicsizmában, 
§; (4 mint egy család: kézenfogva. 
Ze Jól megnézzük 
a sírdogáló ablaküveget, 
; a csillogó pocsolyát, 
, a fénylő villamost, 
v K a tükrös járdát. 
A Átmegyünk a másik oldalra, 
Í hogy közelebbről lássuk 
a a játékokat. 
B. Befordulunk 
) ? egy csöndes utcába, 
FI $ " s úgy lépkedünk a kockaköveken, 
, hogy a vonalat / 
ne érintsük. 
Leülünk egy kőpárkányra, 


/ számoljuk a Trabantokat Jt 
meg a nagy kutyákat. / J 
V. 4 7 JÉ : 
0. / 
3 ú BA 
A g 4 (B / 


Figyeljük a jövő-menő 

embereket: 4 4 

mindegyik egy-egy esernyőbe 4 
dugta a fejét. 


Hirtelen sokan lesznek az utcán: 


Egy másik utcában 
bemegyünk egy kis boltba. 
Olyan kicsi, 
hogy alig férünk be, 
de a néni megengedi, / 
hogy vásárlás nélkül 

nézegethessünk. / c 


most lett vége 
a délelőtti mozielőadásnak. 
Az emberek hunyorognak / 
és felhajtják a gallérjukat. fp, : 
Már csak csöpörészik. 
A szomszéd néni becipeli 
a felfrissült Fénypompát. 


/ [/ v / 
/ / ( / ea-a 
— Szép Kig óvoda —, 
gondolja közben — 
esőben csavarognak 
a gyerekekkel! 
Lehet, hogy ő még 
sohasem próbálta? 


Írta és rajzolta DÖBRENTEY Bi 

SIMON LAJOS 


Valamikor 


Tudjátok-e, 
nem volt nekem 
korcsolyám, 
úrfik alatt 
nevetett a 
fakutyám. 


Hanem volt pár 
csudálatos 
kiscsizmám, 
acél patkó 
csillogott a 

két sarkán. 


F. GYŐRFFY ANNA rajza 


Mint vadlibák 
vé betűt a 
kék égre, 
anyám, nevét 
azzal Írtam 


GYÁRFÁS ENDRE 


— Rég nem láttuk Bagoly nénit. 
Mi van vele? Talán beteg? 
Látogassuk meg ma reggel! 

— javasolja Marci gyerek. 


Elballagnak a tölgyfához. 

— Örülök, hogy jöttök, bocsok 
— szól a néni. — Fáj a lábam. 

A szárnyam is alig mozog. 

Huhú! Mennék a könyvtárba, 
vagy pedig a könyvesboltba. 
Nincs már itthon olyan könyvem, 
amit ne olvastam volna. 


— Hadd menjünk a néni helyett! 
— rikkant Bori, s meg sem várva, 
hogy a Bagoly bólint, indul 
két bátyjával a könyvtárba. 


Nyúl anyó a könyvtár őre. 

— Böngészhettek bátran medvék! 
Azért van a sok szép könyv, hogy 
ki-ki lelje benne kedvét. 

— Meséskönyv és lapozgató! — 
ámul Marci. — Hű, de pompás! 

— Nekem ez kell! — ujjong Berci. — 
Az a címe: , Űrhajózás." 

— Én ezt kérem — mondja Bori. — 
sHogyan öltöztessünk babát?" 


Kölcsön kapják a könyveket, 
s indulnak a mackó komák. 

Bagoly néni szeme pislog. 

— No, hadd látom, mit hoztatok? 
Meséskönyvet? Űrhajósat? 
Babaruhást? Derék bocsok! 
Hogyha gyerek lennék én is, 
ilyeneket olvasgatnék. 

No de kissé megvénültem. 

Bár százéves nem vagyok még. 


— Visszafutunk — dörmög Berci. 
— Fél óra s már itt is vagyunk! 
Hozunk könyvet a néninek. 

— S aztán? 

— Mi is olvasgatunk. 


SZŰCS IMRE 


Udvaron túl a világ 


Egyszer, amikor még akkora voltam, mint a 
sipkámon a bojt, az eszem meg talán annál is ki- 
sebb, azt mondta az anyám: 

— Eredj le Palkó a kertbe, és kapkodj össze 
az ebédhez egy kis krumplit, zöldséget, sárga- 
répát... 

Rohanok én a kertbe, de alighogy kiteszem 
a lábam az udvarra, megcéloz a kakas, leszegi a 
vörös bikanyakát és úgy megkerget, mintha 
menten be akarna kapni, mint valami hernyót. 
Átvetem magam a kerítésen, ott meg — puff! 
— ráesek az eperfa alatt szunyókáló Cili macs- 
kára, aki akkorát bődül ijedtében, hogy sar- 
kamba szalad a szívem, kipotyognak a tejfogaim. 
De csak futok, futok tovább, pont neki egy pa- 
radicsomkarónak. Mielőtt azonban fölnyársal- 
na, lábamra tekeredik az uborkainda, s a para- 
dicsombokrok előtt úgy kiterülök, mint a béka. 
— Nyekk! — De sebaj, fölpattanok, iramodok 
a krumpliföldre. 

Már bontanám a fészkeket, amikor hirtelen 
— olyan félórás töprengés után — eszembe vá- 
gódik, nem hoztam magammal kapát, most hát 
kaparhatom a gumókat tíz körömmel, akár a 
kutya. Hozzá is látok, kaparom, lapátolom a föl- 
det, krumplit azonban egy szemet se találok, 
mert Mitvisz kutyánk is ott kapar előttem, 
mint az őrült, patkányt vagy egeret sejtve-szi- 
matolva. Méghozzá olyan veszettül, hogy csak 

úgy száll a por! Az arcomba, a szemembe; nem 
győzök prüszkölni, köpködni tőle. 

Aztán mégis kisütöm, hogy ha már nem akar- 
ja abbahagyni ez a büdös kutya a kaparást, hát 
abbahagyom én. Hirtelen fölpattanok. Szeren- 
csétlenségemre épp a törpe almafa alatt, s így 
az egyik oldalág akkorát sújt akobakomra, hogy 
menten hanyattvágódom a földön, s pár percig 
olyan bárgyún bámulom az eget, mintha karót 
nyeltem volna. 

Egyszer csak ráspolyozni, nyalogatni kezdi 
valaki az arcomat. Mitvisz az. Azt gondolja, ját- 
szom vele, s így egy-egy érdes nyalintás után, 
a fülembe is beleugat. 

Akkorákat csahol, hogy anyám is meghallja : 

— Mi az, te rosszcsont, hát jössz már? — 
kiáltja utánam a kertbe. 

— Mindjárt — süvöltöm a krumplibokrok 
közül —, csak előbb lesöpröm magamról a bol- 
hákat. . . 


RÁKOSY ANIKÓ rajzai 


— Miféle bolhákat? 

— Amit a Mitvisz rázott belém. 

— Hol? 

— ltt, az almafa alatt! 

— De hisz én krumpliért küldtelek, nem al- 
máért. . . te szerencsétlen! 

— Tudom, tudom, meg paradicsomért, pap- 
rikáért. . ., csakhogy az a bikanyakú kakas, az 
oroszlánbőgésű macska, a fölnyársaló karó meg 
az uborkainda. .. — és folytatni akartam to- 
vább. De anyám összecsapta a kezét, kirepült 
a konyhaajtón és rémülten rohanni kezdett fe- 
lém: 

— Meg az öreganyád térde! — kiáltotta. — 
Hát nem megmondtam, mit hozz? . . . 

— Megmondta, megmondta — dünnyögtem 
magamban —, persze hogy megmondta. Csak 
akkor azt gondoltam, egykettőre összekapko- 
dok mindent. . . 


— És? 

— Most meg már látom — sütöttem le a sze- 
mem —, hogy csak kapkodtam. Ügyetlenked- 
tem. De legközelebb majd. . . 

—- Nem lesz legközelebb! — mordult rám 
mérgesen anyám. — Mert úgy látszik, még sem- 
mit se lehet rád bízni! 

— Dehogynem — kiáltottam önérzetesen. 
— Majd meglátja! 

— Mit? — kérdezte anyám. 

— Azt, hogy azt a vacak kakast most úgy 
megkergetem, hogy kifut a világból. . . 

— No, szeretném én azt látni! 

— Szeretné? Akkor idesüssön! — kurjantot- 
tam büszkén, s máris ott termettem az udvar- 
ban, a kakas előtt. 

Az meg, se szó, se beszéd, leszegte a fejét, 
fölborzolta a tollát, s bármilyen nagy hős akar- 
tam lenni, úgy megkergetett, hogy menekülés- 
képp megint a kerítésen kellett átvetni ma- 
gam. . . És — puff! — megint Cili macskára hup- 
pantam. Cili meg ijedtében akkorát bődült, 
akár az oroszlán — és azóta is fut, fut ki a világ- 
ból. 

Pedig mindez akkor történt, amikor még ak- 
kora voltam, mint a sipkámon a bojt, az eszem 
meg talán még annál is kisebb. 

Most már sokkal nagyobb vagyok, és a kuko- 
ricamorzsolást, csumaverést és a lóvakarást is 
nyugodtan rámbízza az anyám. Csak annyit 
mond, hogy Palkó, s én máris pattanok, mint a 
ponty. Akarom mondani, mint a pinty! 

Aki nálam fürgébb, azé lesz — a világgá bó- 
dorodott Cili macskám! 


KERÉKGYÁRTÓ JÁNOS 


Találós kérdés 


Kósza szellő 
hintáztatja 

ősz a fáról 
potyogtatja 
nincs belőle 
egész télen 
mondd a nevét, 
csak ezt kérem! 


Őszi 
ablak 


Kirándulás alkalmával sze- 
dett színes, ép feleveleket szá- 
ríts meg újságpapír között, az- 
tán szépen elrendezve, vékony 
cellux-csíkkal ragaszd az abla- 
kod üvegére! Hangulatos dísze 
lesz szobádnak, különösen esti 
fényben. Az ablak kilincsére 
egy csokor szalmavirágot, vagy 
bogyós ágakat erősíthetsz. 

Lapozz a Dörmögő 6. oldalára! 
Verset is találsz a falevelekről! 


Próbáld meg! 


Egy félbevágott krumplit tegyél kistányérra, 
és tűzz bele ágakat, bogyókat, faieveleket! 

A csokor szép marad mindaddig, míg a 
krumpli ki nem szárad. 


. a size EMLÉKEZTETŐ 
Kim felejtett játékok szülőknek, nagyszülőknek 


Folyóiratunk — oldalszá- 
mozásának alapszíne (a 
dominóké) mindig azt 
mutatja, hogy milyen 
korú gyermekeknek 
ajánljuk írásainkat, 

O Piros alapszín : 3—4 éve- 
seknek; 

O kék alapszín: 5—6 éve- 
seknek; 

O sárga alapszín: első osz- 
tályosoknak; 

O fehéralap: mindenkinek. 


MADÁR ESZTER rajzai 


A szerkesztőség 
belső munkatársai: 
Kun Magda olvasószerkesztő, 


Kovács Endre képszerkesztő, 
Madár Eszter levelező, 


XXIX. ÉVE, 11. SZÁM 


Novemberben egyre gyakrabban esik; szitál a köd, néha már 
a hó is pilinkél. Most is éppen eleredt az eső, a pedig kertben még 
sok minden maradt. A felnőttek a gyümölcsöt hordják a házba, 
a gyerekek a játékokat. Segíts nekik! Rakd a polcra a kint felej- 
tett játékokat! 
Rajzold le a polcot, és rá a behordott játékokat sorban, nagyság : 
szerint! Küldd el rajzodat Dörmögőnek! index: 25.198 
HA HU-ISSN 0230—1032 


Dörmögő Dömötör, 2 Magyar Űttörők Szövetségének gyermeklapja. 
Megjelenik havonta, Főszerkesztő: Kelemen Sándor. Kizdja az Ifjúság 
Budapest XI., Orlay u. 4. Levélcim: Dörmögő Dömötör szerkesztősége 


Budapest, Pf. 112, 1502. Teleton:668-457. Kizdóhivatal: Budapest VI 


Révay u. 16. 1374. Telefon: 116-660. S 
Terjeszti a Magyar Posta, Előfizethető a hírlapkézbesítő postahivata- 


loknál, a kézbesítőknél és a Posta Központi Hírlap Irodánál (KHI 1900 
Budapest V., József nádor tér 1.) közvetlenül vagy postautalványon 


valamint átutalással a KHI-215-96162 pénzforgalmi jelzőszámára. Előfi- 


zetési díj negyedévre 22,50, félévre 45—, egész évre 90— Fr. 
85.0956 — Kossuth Nyomda, Budapest. Felelős vezető: Bede István 


vezérigazgató. 


A beküldött kéziratokat nem őrizzük meg, és nem küldjük visszz. 


Lap-és Könyvkiadó V, Felelős kiadó: dr. Petrus György. Szerkesztőség 


.———— MADÁR ESZTER rajzai 


Ad ANNA 1 aját 


EZ A MELLÉKLET, 
a EMELD KI A LAPBOL! 


Ismét új állat érkezett az állatkertedbe, mindnyájunk kedvence: a zebra. Néha tigrislónak 
is mondják, mert csíkos, mint a tigris. De a csíkjain kívül semmi sem fűzi a tigrisekhez; igazi 
rokonai a lovak. A kicsinyét is csikónak (zebracsikónak) nevezik, akárcsak a fiatal lovat. 

Vágd körül a zebrák törzsét, és hajtsd össze a hátukon, a szaggatott vonalak mentén! A fe- 
jeket is vágd körül, hajtsd félbe, és lyukassz ki minden részt a kis fekete karikáknál! Illeszd 
a fejeket a helyükre, és erősítsd oda őket egy-egy szárnyas (milton) kapoccsal! 

Kifutót is készíthetsz az állataidnak a zöld , oszlopok" és néhány szívószál segítségével 
úgy, ahogy a képen látható. Sőt, tovább is bővítheted a korlátot, és korábban készített álla- 
taidat is elhelyezheted a zebrák szomszédságában. 

